ᱠᱷᱟᱱᱫᱩᱵᱷᱟᱭᱤ ᱠᱟᱥᱟᱸᱡᱤ ᱫᱮᱥᱟᱭᱤ

ᱠᱷᱟᱱᱫᱩᱵᱷᱟᱭᱤ ᱠᱟᱸᱥᱟᱡᱤ ᱫᱮᱥᱟᱭᱤ (᱒᱓ ᱚᱠᱴᱚᱵᱚᱨ ᱑᱘᱙᱘ - ᱑᱗ ᱮᱯᱨᱤᱞ ᱑᱙᱗᱕)  ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱕᱔ ᱠᱷᱚᱱ ᱑᱙᱕᱗ ᱫᱷᱟᱹᱵᱤᱡ ᱛᱟᱞᱢᱟ ᱠᱷᱟᱹᱴᱣᱟᱹᱱ ᱢᱚᱱᱛᱨᱤ ᱟᱨ ᱑᱑ ᱮᱯᱨᱤᱞ ᱑᱙᱖᱘ ᱠᱷᱚᱱ ᱕ ᱡᱟᱱᱩᱣᱟᱨᱤ ᱑᱙᱗᱕ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱠᱟᱢᱠᱟᱡᱽ ᱮ ᱛᱚᱨᱟᱣ ᱞᱮᱫ ᱛᱟᱦᱮᱸᱫ ᱾ List of governors of Andhra Pradeshhttp://www.hindu.com/thehindu/thscrip/print.pl?file=2004090900290903.htm&date=2004/09/09/&prd=th& 

ᱡᱤᱭᱚᱱ
ᱠᱷᱟᱱᱫᱩᱵᱷᱟᱭᱤ ᱫᱮᱥᱟᱭᱤ ᱟᱜ ᱡᱟᱱᱟᱢ ᱫᱚ ᱑᱓ ᱚᱠᱴᱚᱵᱚᱨ ᱑᱘᱙᱘ ᱨᱮ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱵᱚᱞᱥᱟᱰ ᱦᱚᱱᱚᱛ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱚᱞᱥᱟᱰ ᱨᱮᱜᱮ ᱮᱛᱚᱦᱚᱵ ᱥᱮᱪᱮᱫ ᱛᱟᱭᱚᱢ ᱩᱱᱤ ᱫᱚ ᱵᱩᱢᱵᱟᱹᱭ ᱨᱮᱱᱟᱜ ᱣᱤᱞᱥᱚᱱ ᱵᱤᱨᱫᱟᱹᱜᱟᱲ ᱨᱮ ᱠᱚ ᱵᱷᱩᱨᱛᱤ ᱞᱮᱫᱮ ᱛᱟᱦᱮᱸᱫ ᱾ ᱤᱠᱷᱟᱹᱱ ᱑᱙᱒᱐ ᱨᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱵᱟᱝᱥᱚᱦᱚᱫ ᱦᱩᱞᱥᱟᱹᱭ ᱨᱮ ᱵᱤᱨᱫᱟᱹᱜᱟᱲ ᱠᱷᱚᱱ ᱚᱰᱚᱠ ᱠᱟᱠᱮ ᱵᱟᱦᱨᱮᱭ ᱦᱮᱡ ᱮᱱᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱜᱟᱱᱫᱷᱤᱡᱤ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱ ᱜᱩᱡᱽᱨᱟᱴ ᱵᱤᱫᱽᱭᱟᱯᱤᱴᱷ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱟᱡᱟᱜ ᱥᱮᱪᱮᱫ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾

 ᱠᱷᱟᱹᱴᱣᱟᱹᱱ ᱦᱩᱞᱥᱟᱹᱭ 

ᱠᱷᱟᱱᱰᱩᱵᱷᱟᱭᱤ ᱫᱮᱥᱟᱭᱤ ᱩᱥᱟᱹᱨᱟ ᱜᱮ ᱠᱷᱟᱹᱴᱣᱟᱹᱱ ᱦᱩᱞᱥᱟᱹᱭ ᱥᱟᱶ ᱮ ᱡᱩᱲᱟᱹᱭ ᱮᱱᱟ ᱾ ᱩᱱᱤ ᱫᱚ ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱥᱩᱛᱟᱹᱢ ᱢᱤᱞ ᱠᱷᱟᱹᱴᱣᱟᱹᱱ ᱠᱚᱣᱟᱜ ᱥᱚᱝᱜᱚᱴᱷᱚᱱ 'ᱢᱚᱡᱩᱨ ᱢᱚᱦᱟᱡᱚᱱ' ᱨᱮᱱᱟᱜ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱠᱮᱫ-ᱟ ᱾ ᱚᱱᱩᱥᱩᱭᱟ ᱵᱮᱱ ᱥᱟᱨᱟᱵᱷᱟᱭᱤ, ᱥᱚᱝᱠᱚᱨ ᱞᱟᱞ ᱵᱮᱸᱭᱤᱠᱚᱨ, ᱜᱩᱞᱡᱟᱨᱤ ᱞᱟᱞ ᱱᱚᱱᱫᱟ ᱩᱱᱤ ᱨᱤᱱ ᱥᱚᱦᱚᱫᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱷᱟᱸᱰᱩ ᱵᱷᱟᱭᱤ ᱫᱚ ᱟᱯᱚᱱ ᱫᱤᱥᱚᱢ ᱟᱨ ᱠᱷᱟᱹᱴᱣᱟᱹᱱ ᱠᱚᱣᱟᱜ ᱥᱣᱟᱵᱷᱤᱢᱟᱱ ᱨᱮᱱᱟᱜ ᱩᱭᱦᱟᱹᱨ ᱮ ᱯᱟᱥᱱᱟᱣ ᱠᱮᱫ-ᱟ ᱾ ᱵᱟᱹᱭ-ᱵᱟᱹᱭ ᱛᱮ ᱠᱷᱟᱹᱴᱣᱟᱹᱱ ᱜᱟᱶᱛᱟ ᱨᱮᱱᱟᱜ ᱯᱟᱱᱟᱥᱱᱟᱣ ᱦᱩᱭ ᱤᱫᱤ ᱮᱱᱟ ᱾ ᱚᱨᱡᱚᱠᱟᱭ ᱛᱮ, ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱴᱨᱮᱰ ᱭᱩᱱᱤᱭᱚᱱ ᱠᱚᱸᱜᱽᱨᱮᱥ ᱨᱮᱭᱟᱜ ᱛᱷᱟᱯᱚᱱ ᱦᱩᱭ ᱮᱱᱟ ᱟᱨ ᱑᱙᱔᱗ ᱨᱮ ᱠᱷᱟᱸᱰᱩ ᱵᱷᱟᱭᱤ ᱫᱮᱥᱟᱭᱤ ᱫᱚ ᱱᱚᱣᱟ ᱨᱤᱱᱤᱡ ᱯᱩᱭᱞᱩ ᱥᱩᱛᱨᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾

ᱩᱱᱤ ᱫᱚ ᱑᱙᱕᱐ ᱠᱷᱚᱱ ᱑᱙᱕᱓ ᱫᱷᱟᱹᱵᱤᱡ ᱱᱚᱣᱟ ᱜᱷᱟᱶᱛᱟ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱮᱱᱟ ᱾ ᱑᱙᱕᱐ ᱨᱮ ᱩᱱᱤ ᱫᱚ 'ᱡᱮᱜᱮᱛᱟᱹᱨᱤ ᱠᱷᱟᱹᱴᱣᱟᱹᱱ ᱜᱟᱶᱛᱟ' ᱨᱮ ᱥᱤᱧᱚᱛ ᱨᱤᱱ ᱠᱷᱟᱹᱴᱣᱟᱹᱱ ᱠᱚᱭ ᱥᱚᱫᱚᱨ ᱥᱟᱢᱟᱝ ᱠᱮᱫ ᱠᱚᱣᱟ ᱾ ᱑᱙᱖᱒ ᱨᱮ ᱩᱱᱤ ᱫᱚ ᱡᱮᱜᱮᱛ ᱨᱮᱱᱟᱜ ᱟᱹᱯᱱᱟᱹᱛ ᱴᱨᱮᱰ ᱭᱩᱱᱤᱭᱚᱱ ᱨᱮᱱᱟᱜ ᱦᱮᱞᱢᱮᱞ ᱨᱮᱦᱚᱸ ᱥᱤᱧᱚᱛ ᱨᱤᱱᱤᱡ ᱨᱤᱯᱨᱮᱡᱮᱱᱴᱟᱴᱤᱵᱽ ᱮ ᱛᱟᱦᱮᱸ ᱠᱟᱱᱟ ᱾

 ᱨᱟᱡᱽ-ᱟᱹᱨᱤ ᱡᱤᱭᱚᱱ 

ᱠᱷᱟᱸᱰᱩ ᱵᱷᱟᱭᱤ ᱫᱮᱥᱟᱭᱤ ᱟᱜ ᱞᱟᱦᱟᱱᱛᱤ ᱫᱚ ᱮᱴᱟᱜ ᱴᱚᱴᱷᱟ ᱨᱮᱦᱚᱸ ᱢᱤᱫ ᱞᱮᱠᱟ ᱜᱮ ᱢᱚᱦᱚᱛᱟᱱ ᱛᱟᱦᱮᱸ ᱠᱟᱱᱟ ᱾ ᱑᱙᱓᱗ ᱨᱮ ᱩᱱᱤ ᱫᱚ ᱵᱚᱢᱵᱮ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱾ ᱑᱙᱔᱖ ᱨᱮ ᱩᱱᱤ ᱫᱚ ᱫᱤᱥᱚᱢ ᱨᱮᱱᱟᱜ ᱥᱚᱝᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱵᱟᱪᱷᱚᱱ ᱞᱮᱱᱟ ᱾

ᱥᱟᱹᱠᱷᱭᱟᱹᱛ